# Lila Leeds

Lila Leeds, (Iola, Kansas, 28 de gener de 1928 - Canoga Park, Califòrnia, 15 de setembre de 1999), nascuda Lila Lee Wilkinson, fou una actriu dels Estats Units.

## Biografia

Lila Wilkinson va néixer a Iola (Kansas), als Estats Units. Amb 10 anys va fugir de casa. Va treballar com a ballarina a Saint Louis (Missouri) abans de marxar a Los Angeles. Mentre treballava com a noia del guarda-roba al club nocturn Ciro's, conegué i es casà amb l'actor, compositor, cantant i presentador Jack Little. El matrimoni, no obstant, fou anul·lat posteriorment quan Leeds descobrí que Little encara estava casat amb una altra.
Després de començar classes d'arts dramàtiques a la Bliss-Hayden School of Acting, Leeds va ser contractada per la Metro-Goldwyn-Mayer, iniciant-se així la seva carrera artística. Leeds aconseguí petits papers per les pel·lícules de Red Skelton The Show-Off (1946); Lady in the Lake (1947), basada en una història de Raymond Chandler; i en la pel·lícula de Lana Turner Green Dolphin Street, on interpretava a una noia euroasiàtica que droga al protagonista i l'enreda per robar-li els diners. També participà en So You Want to Be a Detective, que formava part de la saga de curtmetratges tètrics de Joe McDoakes.
L'1 de setembre de 1948 Leeds passà a la primera plana periodística del panorama nacional en ser detinguda, juntament amb l'actor Robert Mitchum, acusats de possessió de cànnabis. Per aquest motiu Leeds passà 60 dies a la presó.
Considerada semblant físicament a Lana Turner, Leeds tenia 20 anys i estava promesa amb l'ex-marit de Turner, Stephen Crane, en el moment de ser arrestada. Cheryl Crane, Turner i la filla de Stephen van escriure que Leeds havia provat per primera vegada la marihuana amb membres de l'orquestra de Stan Kenton, i que va començar a prendre heroïna a la presó. Després del seu arrest, Stephen Crane va marxar a Europa, abans de veure's implicat en l'escàndol.
Tot i que posteriorment va participar en la pel·lícula She Shoulda Said No! (1949), després del seu alliberament, la seva carrera com a actriu mai es va recuperar d'aquell episodi.
Leeds va marxar de Califòrnia el 1949, movent-se pel centre-oest del país treballant en clubs nocturns, casant-se i divorciant-se dues vegades, i criant tres fills, Shawn, Ivan i Laura. Tots ells van viure amb ella al sud de Califòrnia. El 1966 va tornar a Los Angeles, on començà a estudiar religió i a treballar com a voluntària en missions locals.
Segons el Social Security Death Index, Lila W. Leeds va morir el 15 de setembre de 1999.

## Filmografia

| Any | Títol | Paper | Notes |
| 1946 | I Love My Husband, But! | Rossa provant-se un barret | no surt als crèdits |
| 1946 | The Show-Off | Flo | |
| 1947 | Lady in the Lake | Recepcionista | |
| 1947 | Green Dolphin Street | Noia euroasiàtica | no surt als crèdits |
| 1947 | Always Together | Blonde | no surt als crèdits |
| 1948 | April Showers | Society Girl | no surt als crèdits |
| 1948 | So You Want to Be a Detective | Veronica Vacuum | no surt als crèdits |
| 1948 | Moonrise | Julie | |
| 1949 | City Across the River | Paper indeterminat | no surt als crèdits |
| 1949 | She Shoulda Said No! | Anne Lester | |
| 1949 | The House Across the Street | Billie Martin | no surt als crèdits |

## Referències

* ↑ Server, Lee. Macmillan. Robert Mitchum: "Baby I Don't Care", 2002, p. 158–159. ISBN 0-312-28543-4.
* ↑ Silver, Alain; Ursini, James; Duncan, Paul. Taschen. Film Noir, 2004, p. 173. ISBN 3-8228-2261-2.
* ↑ Tereba, Tere. Mickey Cohen: The Life and Crimes of L.A.'s Notorious Mobster (en anglès). Nova York: ECW Press, 2012-05-01. ISBN 978-1-77090-203-9. «When the blonde starlet and Robert Mitchum were arrested for marijuana possession that year, Crane mysteriously left for Europe.»
* ↑ Fleming, E. J.. McFarland. The Fixers: Eddie Mannix, Howard Strickling, and the MGM publicity machine, 2004, p. 219–220. ISBN 0-7864-2027-8.
* ↑ Server, Lee. Macmillan. Robert Mitchum: "Baby I Don't Care", 2002, p. 457. ISBN 0-312-28543-4.

## Enllaços externs

* Lila Leeds: Movie star mystery photo
* Screenshots of Leeds from "Lady in the Lake" Arxivat 2012-03-29 a Wayback Machine.